PATVIRTINTA

 Radviliškio r. Grinkiškio Jono Poderio gimnazijos

 direktoriaus 2018-01-02 įsakymu Nr. V-3

**RADVILIŠKIO RAJONO GRINKIŠKIO JONO PODERIO GIMNAZIJOS**

**2018 METŲ VEIKLOS PLANAS**

**2017 metų veiklos analizė ir uždaviniai ateinantiems 2018 metams**

1. **metais gimnazija buvo išsikėlusi tokius tikslus ir uždavinius:**

I.Tikslas: Rezultatyvesnė ugdymo(si) kokybė.

* Uždaviniai:

 1. Stiprinti mokymosi motyvaciją.

 2. Koreguoti mokinio individualios pažangos vertinimo ir įsivertinimo sistemą ir jos rezultatus panaudoti pamokos veiksmingumo didinimui.

 3. Skatinti mokytojus, pagalbos mokiniui specialistus kryptingai tobulinti kompetencijas, bendradarbiavimą ir gerosios patirties sklaidą.

1. Tikslas: Kurti saugią, sveiką, partneryste grįstą ugdymosi aplinką, leidžiančią ugdyti vertybines nuostatas saviraiškiam bendruomenės gyvenimui.
* Uždaviniai:

1. Siekti, kad mokiniai ir kiti gimnazijos bendruomenės nariai gerbtų normas, dėl kurių susitarta, jų laikytųsi ir atpažintų jų pažeidimus.

2. Tobulinti profesinio švietimo informacijos sklaidą gimnazijos bendruomenėje.

III. Tikslas: Bendradarbiavimo su mokinių tėvais (globėjais, rūpintojais) tobulinimas.

* Uždaviniai:

1. Plėtoti efektyvias, taikyti naujas, įvairesnes ryšių tarp mokinių, tėvų ( globėjų, rūpintojų) ir mokytojų bendradarbiavimo formas.

2. Skatinti tėvų, mokinių bendruomenių iniciatyvas, rengiant ir vykdant gimnazijos normatyvinius dokumentus.

Pirmajam tikslui įgyvendinti numatyti 3 uždaviniai: stiprinti mokymosi motyvaciją, koreguoti mokinio individualios pažangos vertinimo ir įsivertinimo sistemą ir jos rezultatus panaudoti pamokos veiksmingumo didinimui bei skatinti mokytojus, pagalbos mokiniui specialistus kryptingai tobulinti kompetencijas, bendradarbiavimą ir gerosios patirties sklaidą.

Gimnazijoje sudarytos tinkamos sąlygos kiekvieno mokinio mokėjimo mokytis kompetencijoms ugdytis. Mokymosi procesas buvo nuolat stebimas, analizuojamas individualiai, mokytojų tarybos posėdžiuose (Mokytojų bendradarbiavimas tarpusavyje siekiant mokinių mokymosi motyvacijos; Mokinių pasiekimai, pokyčiai, pažanga; Mokinių asmeninės pažangos rezultatų analizavimas ir panaudojimas mokymosi motyvacijai didinti), Vaiko gerovės komisijos posėdžiuose (Specialiųjų poreikių mokinių motyvacijos skatinimas ugdant pagal pritaikytas, individualiąsias programas; Rezultatų analizė ir savalaikė pagalba siekiant ugdymo kokybės), Metodinės tarybos, metodinių grupių posėdžiuose (Kaip skatinti mokinių motyvaciją?; Gabiųjų mokinių ugdymo specifika, Kas padėtų mokiniams geriau išlaikyti lietuvių kalbos ir matematikos brandos egzaminus?). Buvo organizuotas mokytojų tarpusavio pamokų lankymas: mokytojai dalijosi gerąja patirtimi stebėdami bei fiksuodami individualią mokinių pažangą bei kaip panaudoja stebėjimo rezultatus pamokos veiksmingumui didinti. Buvo pravestos 45 atviros pamokos, kiekvienas pedagogas stebėjo po 3 kolegos vedamas pamokas. Tuo tikslu mokytojai dalyvavo seminaruose, tobulino pamokos organizavimo kompetencijas.

Buvo stengiamasi laiku nustatyti mokiniui kylančius sunkumus, siūloma pagalba (individualios ar grupinės ilgalaikės/trumpalaikės konsultacijos). Tobulinta mokinių pažangos ir pasiekimų vertinimo tvarka, itin daug dėmesio skiriant formuojamajam bei diagnostiniam vertinimams pamokoje. Buvo renkami, analizuojami, lyginami įvairūs duomenys, parodantys mokinių mokymosi rezultatus.

Pakankamai gerą kai kurių mokinių motyvaciją rodo geri abiturientų brandos egzaminų rezultatai. Geriausiai brandos egzaminus laikė Dovydas Dzežulskis, kuris iš matematikos ir informacinių technologijų dalykų gavo 100, iš anglų kalbos – 92, iš lietuvių kalbos ir literatūros – 46 balus. Jo išlaikytų egzaminų vidurkis 84,5 balo. Gerai sekėsi Agnei Daškutei, kurios išlaikytų brandos egzaminų vidurkis yra 61,7 balo. Už biologijos valstybinį egzaminą Agnė gavo 83, anglų kalbos – 87, už istorijos – 67 balus. Gerai brandos egzaminus laikė Nerijus Urbonas, jo išlaikytų egzaminų vidurkis – 56,4, Rytis Skėrys – 52,7 balo. Geriausiai išlaikyti informacinių technologijų – 50, anglų kalbos – 46,8, geografijos – 48 valstybiniai brandos egzaminai.

Brandos egzaminus laikė 25 abiturientai. Laikė 106 valstybinius vienuolikos dalykų egzaminus, išlaikė 89,6%, 2015–2016 metais 68 įvairių dalykų egzaminus išlaikė 91,89%. Išlaikytų VBE balų vidurkis 40,8, o 2015–2016 m. m. – 35,85 balo. Mokyklinį lietuvių kalbos egzaminą laikė 10 abiturientų, visi išlaikė (pažymio vidurkis 4,9 balo, 2016–2015 m. m. – 5,22). 4 mokiniai, neišlaikė lietuvių kalbos ir literatūros valstybinio brandos egzamino, 3 jį perlaikė pakartotinėje sesijoje. Viena abiturientė negavo atestato, nes nevažiavo perlaikyti mokyklinio lietuvių kalbos ir literatūros egzamino. Pirmą kartą gimnazijoje laikytas mokyklinis technologijų egzaminas. Jį laikė trys IV gimnazinės klasės mokiniai. Visi išlaikė, pažymio vidurkis 9,7 balo.

Lyginant su praėjusių metų brandos sesija, išlaikytų valstybinių egzaminų procentas šiek tiek sumažėjęs – 88,2 (2016 m. – 91,89), tačiau aukštesnis bendras visų valstybinių egzaminų vidurkis – 40,8 (2016 m. –35,85). Aukštesniuoju lygiu išlaikyti 5 egzaminai – 5,4% (2016 m. – 1,47%). Abiturientai laikė daugiau valstybinių brandos egzaminų: vidutiniškai vienam mokiniui tenka 4,24 egzamino (2016 m. – 4,15 egzamino). Valstybinių brandos egzaminų bendras vidurkis šiemet didesnis (lietuvių k. – 34,6 balo (2016 m. – 32 balo), matematikos – 38,8 (2016 m. – 33,3), biologijos – 33,4 (2016 m. – 31,3) istorijos – 42,1 (2016 m. – 35,1). Žemesni anglų kalbos – 46,8 (2016 m. – 49), geografijos – 48 (2015 m. – 49,7) dalykų vidurkiai. Už rajono garsinimą mero padėkos raštais apdovanoti keturi abiturientai: Dovydas Dzežulskis, Lukas Rumševičius, Nerijus Urbonas, Lukas Paškevičius. Už rezultatyvią pedagoginę veiklą mero padėkos raštais apdovanotos matematikos mokytoja N. Grigorjevienė ir informacinių technologijų mokytoja E. Dzežulskienė.

Gimnazijoje 2016–2017 m. m. pabaigoje mokėsi 185 mokiniai. Priešmokyklinio ugdymo grupėje buvo ugdomi 6 mokiniai. Mokslo metų pabaigoje pažangiais buvo 181(97,84 %) mokinys.

1–4 klasėse mokėsi 44 mokiniai. Mokslo metus aukštesniuoju lygiu baigė 8 (18,2%), praėjusiais mokslo metais 6 (15,4%), o 2014–2015 m. m. 7 (17,07%) mokiniai. Pagrindiniu lygiu metinį trimestrą baigė 18 (40,9%), 2015–2016 m. m.– 17 (44%), 2014–2015 m. m. 14 (34,15%) mokinių. Patenkinamu lygiu – 17 (38,64%), 2015–2016 m. m 16 (41%), 2014–2015 m. m. 19 (46,34%) mokinių. Pradinių klasių mokinių metiniai pažangumo rezultatai gerėja.

5–8 ir I–II gimnazijos klasėse mokėsi 85 mokiniai. Mokslo metus 10 balų nebaigė nė vienas mokinys, kai 2015–2016 m. m. 1(0,94%), o 2014–2015 metais 2 (1,49%) mokiniai. 10–9 baigė 5 (5,88%) mokiniai, praėjusiais mokslo metais 6 (5,66%), 2014–2015 m. m 5 (3,73%) mokiniai. 7–10 balų – 13 (15,29%), 2015–2016 m. m. 15 (14,15%), 2014–2015 m. m. 26 (19,40%) mokiniai, 4–10 balų –67 (78,82%), 2015–2016 – 84 (79,25%), 2014–2015 m. m. 98 (73,13%) mokiniai. Pagrindinio ugdymo I mokymo pakopoje daugėja mokinių, besimokančių patenkinamuoju lygiu, mažėja mokinių, besimokančių puikiai ir labai gerai.

III–IV gimnazijos klasėse mokslo metų pabaigoje mokėsi 50 mokinių. 10–9 balais mokėsi 1 (2%) mokinys, 2015–2016 m. m. tokių nebuvo. 10–8 balais – 3 (6%) mokiniai, kai praėjusiais mokslo metais tokių mokinių buvo 15 (30,61%). 10–7 balais –2 (4%) mokiniai, praėjusiais metais 7 (15,56%), 2014–2015 m. m. 15 (30,61%) mokinių, 10–4 – 44 (88%), praėjusiais mokslo metais 34 (69,38%) mokiniai. Dveji metai iš eilės nepatenkinamų įvertinimų nebuvo.

Pamokų lankomumo kaitą per paskutinius 4 metus iliustruoja ši lentelė:

|  |  |  |  |  |
| --- | --- | --- | --- | --- |
| Mokslo metai | Bendras praleistų pamokų skaičius | Nepateisintų pamokų skaičius | Tenka 1 mok. nuovisų  | Tenka 1 mok. nepateisintų |
| 2013/2014 | 10444(-2525) | 761(-938) | 44,06(-5,25) | 3,22 (-3,24) |
| 2014/2015 | 10052(-392) | 582(-179) | 42,98 (-1,08) | 2,49 (-0,73) |
| 2015/2016 | 8807(-1245) | 476(-106) | 46,5 (+3,52) | 2,51 (+0,02) |
| 2016/2017 | 9179 (+372) | 335(-141) | 49,62 (+3,12) | 1,81 (-0,70) |

Gimnazijos mokiniai dalyvavo daugelyje rajone organizuotų olimpiadų, konkursų ir pelnė prizinių vietų. Laimėta 1 vieta I–IV gimnazinių klasių rajono informatikos olimpiadoje. Laimėtos 2 antros vietos: I–IV gimnazinių klasių rajono mokinių biologijos olimpiadoje, I–IV gimnazinių klasių rajono mokinių chemijos olimpiadoje. Laimėtos keturios trečios vietos: I–IV gimnazinių klasių rajono chemijos, lietuvių kalbos ir literatūros olimpiadoje, I–IV gimnazijos klasių rajono fizikos, rajono 5–8 klasių mokinių anglų kalbos olimpiadoje. III g klasės mokinė Paulina Krasauskaitė laimėjo dvi olimpiadas. Visi mokiniai, laimėję olimpiadose, pagerbti šventėje, kuri vyko Burbiškio dvare. 2016 metais laimėtos 4 pirmos vietos, 1 antra vieta, 3 trečios vietos įvairiose dalykinėse olimpiadose. Lyginant su 2016 metais, 2017 metais laimėta mažiau prizinių vietų olimpiadose. Daugiausia olimpiados nugalėtojų paruošė kūno kultūros mokytojas Mindaugas Keniausis, chemijos ir biologijos mokytoja Rita Strelčiūnienė, fizikos ir informacinių technologijų mokytoja Erika Dzežulskienė.

Aktyviai dalyvauta sportinėse varžybose, kur laimėtos 3 pirmos, 2 antros, viena 3-ioji vieta. Mūsų gimnazijos sportininkai šiemet buvo nepralenkiami Radviliškio rajono mokyklų žaidynių kaimo vietovių virvės traukimo, Radviliškio rajono mokyklų kaimo vietovių svarsčių kilnojimo, rajono mokyklų kaimo vietovių vaikinų tinklinio varžybose. Rajono lengvosios atletikos atskirų rungčių varžybose laimėta bendra komandos II vieta, Lietuvos mokyklų žaidynių kaimo vietovių svarsčių kilnojimo tarpzoninėse varžybose II komandinė vieta. Rajono kaimo vietovių moksleivių krepšinio turnyre ,,Oranžinis kamuolys“ iškovota III vieta. 2016 metais sportinėse varžybose laimėtos 4 pirmos, 2 antros ir 3 trečios vietos. Tad šiais mokslo metais prizinių vietų sportinėse varžybose laimėta šiek tiek mažiau nei praėjusiais mokslo metais.

Laimėta prizinių vietų respublikos bei apskrities konkursuose. Aukštaitijos regiono moksleivių dr. Juozo Kazicko programavimo konkurse IV g klasės mokinys Dovydas Dzežulskis užėmė II vietą. III gimnazinės klasės dvi mokinės respublikiniame mokinių kūrybinių darbų konkurse ,,Fizikos bandymai aplink mus“ užėmė II vietą. Šiaulių regiono mokymo įstaigų mokinių kūrybinių darbų konkurse ,,Mano svajonių profesija – 2017“ II gimnazijos klasės mokinės G. Ugianskaitė ir N.Budvytytė užėmė I vietą. Vilniaus etninės kultūros centro organizuotame konkurse ,,Tradicinė Užgavėnių kaukė“ dalyvavo 6 gimnazijos mokiniai. Jiems įteiktos padėkos už dalyvavimą. Dalyvauta Nacionaliniame matematinio ir gamtamokslinio raštingumo konkurse, Lietuvos Respublikos Konstitucijos egzamine, Dailyraščio „Rašom“, Nacionalinio diktanto konkursuose.

Gausiai dalyvauta įvairiuose rajono konkursuose. Rajoniniame Radviliškio miesto 450 metų jubiliejaus eilėraščių ir dainos žodžių konkurse trečios gimnazinės klasės mokinė Emilija Bublytė ir ketvirtokė Gustė Rudžianskaitė tapo laureatėmis. Mokinėms įteiktos Radviliškio rajono mero padėkos raštai ir knygelės. Rajoniniame dailyraščio konkurse ,,Tau, mano mamyte“ 6 klasės mokinys užėmė III vietą, rajono 9–10 klasių mokinių gamtos ir tiksliųjų mokslų konkursas „Tikslioji aplinka ir aš“ mūsų gimnazijos I–II g klasių mokinių komanda užėmė II vietą. Gimnazijoje šiais mokslo metais suorganizuoti du rajoniniai renginiai: rajono 9–10 klasių mokinių gamtos ir tiksliųjų mokslų konkursas „Tikslioji aplinka ir aš“, kuriame dalyvavo 6 rajono komandos. Rajoninis renginys I–IV gimnazijos klasių mokiniams ,,Šaukštas proto.“

Grinkiškio Jono Poderio gimnazija 2017 metais parengė ir įgyvendino visuomenės aplinkosauginio švietimo projektą „Noriu gyventi švarioje aplinkoje“ (finansuojamas Radviliškio rajono savivaldybės bei rėmėjų). Vykdant projektą įgyvendintos šios veiklos: edukacinis renginys „Mokomės rūšiuoti“ gimnazijos bendruomenei, atliekų rinkimo savaitė „Skaičiai mums parodė“, miestelio išnykusių kaimų parko teritorijos bei pušyno tvarkymo akcija, kūrybinės dirbtuvės – spalvinimo knygelės apie atliekų rūšiavimą „Rūšiuoju aš – rūšiuok ir tu“ leidyba, išvyka į Šiaulių regiono atliekų tvarkymo centrą, Žaliosios deklaracijos kūrimas ir pasirašymas. Įvyko gražus projekto baigiamasis renginys miestelio centre, kur dalyvavo miestelio gyventojai, svečiai, rėmėjai.

Buvo organizuotas NMPP (nacionalinis mokinių pasiekimų patikrinimas) 2, 4, 6 ir 8 klasėse, jų rezultatai buvo analizuojami, siekiant panaudoti ugdymo kokybės gerinimui. Taip pat organizuoti bandomieji brandos egzaminai ir pagrindinio ugdymo pasiekimų patikrinimas. Rezultatai aptarti su mokiniais ir jų tėvais, numatytos priemonės rezultatams gerinti.

Antrajam tikslui ,,Saugios, sveikos, partneryste grįstos ugdymosi aplinkos kūrimas, leidžiančios ugdyti vertybines nuostatas saviraiškiam bendruomenės gyvenimui“ įgyvendinti numatyti 2 uždaviniai: siekti, kad mokiniai ir kiti gimnazijos bendruomenės nariai gerbtų normas, dėl kurių susitarta, jų laikytųsi ir atpažintų jų pažeidimus bei tobulinti profesinio švietimo informacijos sklaidą gimnazijos bendruomenėje. Gimnazijos mokytojų tarybos posėdyje aptarta ,,Smurto ir patyčių prevencijos ir intervencijos vykdymo gimnazijoje tvarka“, analizuota „Penktokų adaptacija dalykinėje sistemoje“, koreguotos ,,Gimnazijos mokinio elgesio taisyklės.“ Numatytos priemonės leis gimnazijoje kurti saugesnę aplinką.

Visus metus gimnazijos 6 ir 7 klasėse vykdyta psichoaktyvių medžiagų vartojimo prevencijos programa ,,Gyvai“, Pašušvio ikimokyklinio ir pradinio ugdymo skyriaus pradinėse klasėse vykdyta socialinius ir emocinius įgūdžius lavinanti bei smurto prevencijos programa ,,Antras žingsnis.“ Nuo rugsėjo mėnesio gimnazijos bendruomenė aktyviai įsijungė į OLWEUS patyčių prevencijos programą, kurios metu įvairiomis priemonėmis siekiama sumažinti patyčių atvejus. Atliktas išsamus patyčių tyrimas gimnazijoje, kuris parodė, kokios ir kur patyčios vyksta dažniausiai. Įvyko 8 MSG grupių susitikimai-mokymai. 2017 metais gimnazijos bendruomenės slaugytoja kartu su gimnazijos bendruomene organizavo paskaitas, akcijas, konkursus. Gimnazijoje vyko akcija ,,Apibėk mokyklą“, kurios metu mokiniai prieš pamokas visą savaitę aktyviai judėjo. Gimnazistai buvo supažindinti su alkoholio, tabako, narkotikų, kibernetinės priklausomybės žala organizmui ir jų prevencija. Paskaitas skaitė Lietuvos blaivybės draugijos ,,Baltų ainiai“ pirmininkas Artūras Šiukšta. Gimnazijoje 5–7 klasių mokiniams organizuotas sveikatingumo renginys „Aš sveikas, nes žinau...“ Grinkiškio J. Poderio gimnazijos ikimokyklinio ir pradinio ugdymo Pašušvio skyriaus 1–4 klasių mokiniai dalyvavo respublikiniame konkurse „Sveika ir skanu – daržoves, vaisius valgau ir piešiu!“, kurį organizavo VšĮ „Kretingos maistas.“ Į konkursą buvo išsiųsta 19 piešinių. Grinkiškio J. Poderio gimnazijos Pašušvio ikimokyklinio ir pradinio ugdymo skyriaus 1–4 klasių mokiniai dalyvavo piešinių konkurse „Sveikos akys“, kurį organizavo Radviliškio rajono visuomenės sveikatos biuras. 1 vietą šiame konkurse užėmė Grinkiškio J. Poderio gimnazijos Pašušvio skyriaus 1 klasės mokinė Dovilė Svetikaitė. Rajono visuomenės sveikatos biuro organizuotame lankstinukų konkurse ,,STOP tuberkuliozei“ 8 klasės mokinės Vika Dutkina ir Kornelija Žviedrytė užėmė III vietą. Joms įteikti diplomai ir asmeninės dovanos.

Gimnazijoje organizuotose akcijose aktyviausi buvo mokiniai. Suaugusiųjų bendruomenę išjudinti buvo sunkiau. Vyko akcijos įvairioms Pasaulinės sveikatos organizacijos skelbtoms atmintinoms dienoms pažymėti: ,,Piešinių konkursas „Jausmų pasaulis ir aš“ (Pasaulinei psichinės sveikatos dienai). Mokiniai piešė įvairias emocijas bei surengė savo darbų parodą; Tolerancijos dienai paminėti antrojo aukšto fojė „išaugo“ tolerancijos medis, kurį papuošė kiekvienos klasės rankytė su prasmingais žodžiais apie toleranciją. Gimnazijos donoro dienoje dalyvavo 25 IV gimnazijos klasės mokiniai bei mokytojai.

Į visų mokomųjų dalykų ugdymo programas buvo integruotos UK programos temos, kurios atsispindėjo pedagogų ilgalaikiuose planuose.

2017-01-18 dieną II gimnazijos klasės mokiniai dalyvavo Kauno taikomosios dailės mokyklos organizuotame vaizdo filmukų konkurse „Pomėgis virsta profesija“. Iškovota II vieta ir foto sesija Kaune. 2017-01-18 dieną IV gimnazijos klasės mokiniai dalyvavo „Aukštųjų mokyklų mugėje 2017“, kurią organizavo Lietuvos aukštųjų mokyklų asociacija bendrajam priėmimui organizuoti (LAMA BPO). Gimnazistai turėjo progą susipažinti su aukštųjų mokyklų siekiais ir tikslais, studijų programomis, pasirinkimo galimybėmis ir priėmimo tvarka.

8, I, II gimnazijos klasių mokiniai 2017-03-28 dieną buvo išvykę į Kėdainių profesinio rengimo centrą, dalyvavo atvirų durų renginyje „Specialybių mugė 2017“. Renginio metu buvo pristatytos studijų programos. II–III gimnazijos klasių mokiniai 2017-03-30 dalyvavo Šiaulių regiono festivalyje „Mes PROF‘ai“. II gimnazijos klasės mokinės 2017-03-30 d. dalyvavo Šiaulių profesinio rengimo centro organizuotame konkurse „Mano svajonių profesija 2017“. Iškovota I vieta. 5–6 klasių mokiniai 2017-04-06 susitiko su Baisogalos priestočio bendruomene „Imantai.“

2017-04-06 gimnazijos bendruomenė organizavo tradicinę karjeros dieną „Profesijų mugė“. Kasmetinis renginys skirtas mokinių supažindinimui su įvairiomis aukštosiomis, profesinėmis mokyklomis, jų siūlomomis įsigyti specialybėmis. „Profesijų mugės“ metu mokiniai turi galimybę praktiškai išbandyti siūlomų profesijų veiklas, išgirsti specialistų patarimus. Tokia veikla skatina mokinius pasvarstyti apie ateitį, susidėlioti karjeros prioritetus. Be to, tai puiki galimybė įprastas pamokas iškeisti į naują, įdomią veiklą, susipažinti su naujais žmonėmis, pagerinti bendravimo ir bendradarbiavimo įgūdžius.

Šiais metais gimnazijoje lankėsi atstovai iš Šiaulių valstybinės kolegijos, Panevėžio kolegijos, Kėdainių profesinio rengimo centro, Radviliškio technologijų ir verslo mokymo centro. Taip pat mokiniams paskaitas skaitė KASP Prisikėlimo apygardos 6-osios rinktinės kariai.

II–IV gimnazijos klasių mokiniai 2017-05-04 dalyvavo „Kurk Lietuvai“ ir „Būsiu“ projektų inicijuotoje profesinio orientavimo ekskursijoje „Ateities inžinieriai“ Kaune ir Kauno rajone. Moksleiviai aplankė „Blaster“ erdvę, kurioje yra įsikūrusios kelios inovatyvios informacinių technologijų kompanijos: „Adeo Web“, „TeleSoftas“ ir „SneakyBox“. Taip pat apsilankyta pramonės automatizavimo sprendimus siūlančioje įmonėje „Elinta“, kur mokiniai dalyvavo pokalbyje apie ateities inžineriją. Vėliau pažintis su inžinerinėmis specialybėmis tęsėsi Kauno technologijos universiteto studijų pristatyme.

7 klasės mokiniai 2017-05-25 dalyvavo pramoginiame renginyje „Diena su žirgu“ Radviliškio TVMC Šeduvos technologijų ir verslo mokymo skyriaus žirgyne.

2017-11-06 Afri I Ko organizacijos mentorė Eglė Dmukauskaitė bei buvęs mūsų gimnazijos mokinys, dabartinis KTU studentas, Dovydas Dzežulskis III–IV g. klasių mokiniams pristatė projektą „HACK FOR WORLD.“ Tai projektas, siekiantis ieškoti sprendimų Jungtinių Tautų 2015 m. priimtiems darnos vystymosi tikslams, kuriuos įgyvendinus būtų koordinuotai sprendžiamos opiausios pasaulio problemos.

Šiais mokslo metais III g ir IV g klasės mokiniams buvo suteikta galimybė rinktis ugdymą karjerai kaip pasirenkamąjį dalyką. IV g klasės mokiniai buvo supažindinti su stojimo į aukštąsias bei profesines mokyklas sąlygomis, prašymų pildymo galimybėmis, iškilus neaiškumams, galėjo konsultuotis individualiai.

Trečiajam tikslui įgyvendinti numatyti 2 uždaviniai: plėtoti efektyvias, taikyti naujas, įvairesnes ryšių tarp mokinių, tėvų (globėjų, rūpintojų) ir mokytojų bendradarbiavimo formas bei skatinti tėvų ir mokinių bendruomenių iniciatyvas, rengiant ir vykdant gimnazijos normatyvinius dokumentus. Be įprastų bendradarbiavimo formų gimnazijoje toliau buvo tęsiama tėvų klubo veikla, buvo organizuojamos Šeimos diena, Tėvų pedagoginio švietimo diena, vykdomi projektai „Pabūkime kartu prie Advento stalo“, integruota veikla mokiniams ir tėvams ,,Rudenėlio dovanos.“ Kiekvienos klasės vadovas buvo numatęs po renginį, kurio metu į įvairias veiklas aktyviai įtraukė ir mokinių tėvus. Vyko klasės mokinių vakaronės su tėveliais, išvykos, ugdymo karjerai dienos, „protmūšiai“. Pirmą kartą gimnazijoje organizuota Tėvų diena, kurioje aktyviai dalyvavo Pašušvio pagrindinės mokyklos mokinių tėvai, kurių vaikai ketino rinktis mūsų gimnaziją. Renginio metu supažindinta su veiklomis, kurios vykdomos gimnazijoje, ugdymo galimybėmis, aprodytos gimnazijos edukacinės erdvės. 2017 metais suorganizuotos dvi Atvirų durų dienos gimnazijos tėvams, kurių metu tėvai galėjo stebėti pamokas, pasikalbėti individualiai su mokinį dėstančiais mokytojais, dalyvauti projekte ,,Mano idėjos gimnazijos tobulinimui.“ Labai smagu, jog reorganizavus Pašušvio pagrindinę mokyklą, prijungiant ją prie Grinkiškio Jono Poderio gimnazijos, beveik visi Pašušvio pagrindinės mokyklos mokiniai tęsia ugdymąsi gimnazijoje.

Gimnazijoje išskirtinai pažymėtos atmintinos dienos, išradingai organizuoti konkursai, šventės, akcijos, koncertai, kuriuose noriai dalyvavo ir tėvai.

Tėvai, gimnazijos taryba, mokinių savivalda buvo skatinama teikti įvairias iniciatyvas gimnazijos veiklos gerinimui bei aktyviai dalyvauti rengiant ir vykdant gimnazijos normatyvinius dokumentus. Mokinių savivaldos iniciatyva gimnazijoje įvyko renginiai: ,,Naktis gimnazijoje“, ,,Pyragų diena“, ,,Diena be automobilio.“ Įrengiant mokinių poilsio zoną buvo atsižvelgta į gimnazijos tarybos bei mokinių savivaldos pageidavimus, mokinių iniciatyva nupirkti sėdmaišiai. Gimnazijos mokinių tėvai įtraukti į Vasaros poilsio stovyklos socialiai remtiniems mokiniams projekto ,,Senelių lobiai“ rengimą ir įgyvendinimą, gimnazijos veiklos ir ugdymo planų rengimą, gimnazijos tarybos plano rengimą. Rugpjūčio mėnesį įvyko mokytojų tarybos posėdis tema „Mokinių ir mokinių tėvų iniciatyvumo skatinimas įvairioje gimnazijos veikloje bei rengiant gimnazijos normatyvinius dokumentus.“ Nutarta skatinti aktyvesnę klasės tėvų komitetų veiklą, teikiant įvairius pasiūlymus gimnazijos veiklos kokybės gerinimui, aktyviau kviesti tėvus dalyvauti tėvų klubo veikloje, vykdant projektus atmintinoms datoms paminėti, pasidalijant įdomiomis veiklomis bei iniciatyvomis bei pasigesta didesnės tėvų iniciatyvos bei atsakingumo už mokinių mokymosi rezultatus, todėl 2018 metams numatyta trišaliai mokinių–mokytojų –tėvų susirinkimai, aptariant mokinio mokymosi pažangą bei pagalbą. Gimnazijoje organizuotas projektas „Šauniausia gimnazijos mokinių grupė.“ Patys šauniausieji gimnazijos mokiniai apdovanoti ekskursija į Vilnių.

Sutvarkyta sporto salė ir jos prieigos. Sporto salėje apšiltintos ir išbetonuotos grindys, išklota speciali sporto salės danga. Išdažytos lubos, sienos, atnaujinti šviestuvai, įsigyta kūno kultūros pamokoms skirto inventoriaus. Sutvarkytas koridorius, vedantis į sporto salę, pakeistos persirengimo kambarių durys, apšvietimas, išdažytos sienos, lubos. Atliktas sanitarinio mazgo kapitalinis remontas, visų patalpų einamieji remontai. IKT priemonių įsigijimui išleista 22 tūkst. Eur. Įsigyta ,,Išmanioji klasė“-12 000 Eur.

**Gimnazijos veiklos tikslai ir uždaviniai 2018 metams**

* **Tikslas: Sudaryti galimybes įvairių gebėjimų ir poreikių mokiniams pasiekti aukštesnių ugdymosi rezultatų.**
* Uždaviniai:
1. Siekti aukštesnės mokytojų kompetencijos, tobulinant pamokų planavimą ir organizavimą; mokymo(-si) procesą grįsti tyrinėjimu, informacinių technologijų naudojimu ir mokinių įsivertinimu;
2. Tobulinant pasirinktas mokinio pažangos ir pasiekimų stebėjimo formas teikti mokiniams kokybišką, jų poreikius atliepiančią mokymosi pagalbą;
3. Mokytis analizuoti mokinių mokymosi pasiekimų stebėsenos duomenis bei juos panaudoti mokinių pažangos siekimui;
4. Skatinti aktyvų tėvų dalyvavimą siekiant vaiko pažangos.
* **Tikslas: Skatinti sveiką gyvenseną, kurti saugią ir sveiką emocinę aplinką gimnazijos bendruomenėje.**
* Uždaviniai:
1. Gerinti mokyklos etosą (skatinti pageidaujamą mokinių, visos mokyklos bendruomenės elgesį; kurti elgesio normas ir jų laikytis);
2. Tobulinti kryptingą patyčių prevencijos ir intervencijos veiklą;
3. Telkti mokyklos bendruomenę įvairesnėms socialinėms – pilietinėms, sveikos gyvensenos, fizinio aktyvumo veikloms;
4. Gerinti mokymosi aplinką, steigti naujas edukacines erdves.

**II. VEIKLOS TURINYS**

|  |
| --- |
| **1. Tikslas: Sudaryti galimybes įvairių gebėjimų ir poreikių mokiniams pasiekti aukštesnių ugdymosi rezultatų.** |
| Uždaviniai | Priemonės | Vykdytojai | Įvykdymo terminas (data) | Preliminarus lėšų poreikis (Eur) | Laukiamas rezultatas |
| 1 | 2 | 3 | 4 | 5 | 6 |
| 1.1. Siekti aukštesnės mokytojų kompetencijos, tobulinant pamokų planavimą ir organizavimą; mokymo(si) procesą grįsti tyrinėjimu, informacinių technologijų naudojimu ir mokinių įsivertinimu | 1.1.1.Geros pamokos sampratos, remiantis atnaujinta „Ugdymo(si) veiklos (pamokos) stebėjimo forma“, aptarimas. | Gimnazijos metodinė taryba | Sausio- kovo mėn. |  | Susitarta dėl geros pamokos kriterijų, pateiktos rekomendacijos pamokos stebėjimo protokolui tobulinti. |
| 1.1.2.Geros pamokos modelio sukūrimas ir įgyvendinimas (pamokų vedimas, stebėjimas, aptarimas, refleksija) | Pavaduotojos ugdymui S.Šegždienė ir R.Poškienė | Sausio- lapkričio mėn. |  | Sukurtas geros pamokos modelio aprašas, parengti kriterijai. Stebėtų ir aptartų vieno mokytojo vestų pamokų skaičius ne mažesnis nei dvi pamokos per mokslo metus. 80 proc. mokytojų organizavo atviras pamokas.  |
| 1.1.3.Metodinių grupių pasitarimai temomis:- ,,Kas yra gera pamoka?“; - „Motyvuojančios veiklos pamokoje“;-,,Efektyvus ir padedantis mokytis mokinio pažangos įsivertinimas“. | Metodinių grupių pirmininkai | Sausio-lapkričio mėn. |  | Įgyvendinama dialogo ir susitarimų kultūra, priimant sprendimus. Aptarti geros pamokos kriterijai, motyvuojančios veiklos pamokoje. Analizuoti gerų pamokų pavyzdžiai, aptarti ugdymo metodai ir būdai.  |
|  | 1.1.4. Dalijimasis gerąja patirtimi metodinėje valandoje: ,,Interaktyvių ugdymo priemonių bei inovatyvių mokymosi metodų taikymas pamokose.“ | Metodinių grupių pirmininkai | Balandžio mėn.  |  | Mokytojai aktyviai dalijasi gerąja darbo patirtimi, naudoja interaktyvias ugdymo priemones, inovatyvius metodus ugdymo procesui efektyvinti. |
| 1.1.5. Mokytojai mokosi geros pamokos vadybos ,,Pedagogas.lt“ organizuojamose nuotoliniuose mokymuose ir webinaruose. | Gimnazijos mokytojų taryba | Visusmetus | 80 Eur | Mokytojai dalyvauja mokymuose, susietuose su pamokos vadybos tobulinimu, skleidžia įgytą patirtį, žinias taiko pamokos vadybai gerinti. |
| 1.1.6. Tiriamųjų veiklų organizavimas pamokose ir pristatymas gimnazijos bendruomenei. | Gimnazijos metodinė tarybaMetodinės tarybos pirmininkė S. Šegždienė | Visusmetus |  | Dalyje pamokų veikla grindžiamas tiriamojo pobūdžio metodais, bendradarbiavimu, savarankiškai atliekamu darbu ir informacinėmis komunikacinėmis technologijomis. |
| 1.1.7. **Mokytojų tarybos posėdis**: ,,Pamokos vadybos pokyčiai siekiant aukštesnių mokymosi rezultatų.“ | Gimnazijos direktorius | Birželio mėn. |  | Aptarti teigiami mokytojų bendruomenės poslinkiai gerinant pamokos kokybę, numatyti būdai ir priemonės tolesniam pamokos tobulinimui. |
| 1.1.8. Dalyvavimas Bendrojo ugdymo mokyklų veiklos tobulinimo, siekiant mokymosi pažangos projekte ,,Laikas kartu“ | Pradinių klasių metodinė grupėMetodinės grupės pirmininkėB. Dučinskienė | Vasario-gegužės mėn. |  | Patobulintos mokytojų ir mokinių kompetencijos, kaip siekti mokymosi pažangos, pagerėję 4 klasės mokinių mokymosi rezultatai. |
| 1.2. Tobulinant pasirinktas mokinio pažangos ir pasiekimų stebėjimo formas teikti mokiniams kokybišką, jų poreikius atliepiančią mokymosi pagalbą | 1.2.1. Dalijimasis patirtimi metodinėje valandoje „Mokinių pažangos fiksavimas pamokoje. Būdai. Sėkmės/nesėkmės.“ | Metodinė tarybaMetodinės tarybos pirmininkėS. Šegždienė | Balandžio mėn. |  | Visi gimnazijos mokytojai susipažins su mokinių individualios pažangos pamokoje stebėjimo ir fiksavimo geriausiais pavyzdžiais. Pasidalins savo turima patirtimi. |
| 1.2.2.Klasės valandėlių mokinio individualios pažangos rezultatams aptarti vedimas.  | Klasių vadovaiMetodinės grupės pirmininkas M.Keniausis | Visus metus |  | Visose 5-8, I-IV g. klasėse tris kartus per metus vyksta klasės valandėlės, kuriose aptariami mokinių individualios pažangos pasiekimai. |
| 1.2.3. Atnaujintos mokinių pažangos ir pasiekimų vertinimo tvarkos rengimas.  | Metodinė tarybaMetodinės tarybos pirmininkėS. Šegždienė | Spalio mėn.  |  | Susitarta dėl vertinimo tikslų ir uždavinių, principų ir nuostatų, vertinimo ugdymo procese ir baigus programą, įvertinimų fiksavimo, vertinimo informacijos analizės, informavimo. |
| 1.2.4. Teikti įvairių mokomųjų dalykų konsultacijas silpniau besimokantiems ir gabiems mokiniams. | Dalykų mokytojai, direktoriaus pavaduotoja Sigita Šegždienė | Nuolat |  | Bus teikiamos įvairių dalykų konsultacijos visiems pageidaujantiems mokiniams pagal pastovų grafiką. Didės mokinių mokymosi motyvacija. |
| 1.2.5. Išsiaiškinti mokinių, turinčių neigiamus I pusmečio įvertinimus, mokymosi nesėkmes, pasiūlyti pagalbos būdus. | Vaiko gerovės komisija | Kovo mėn. |  | Organizuoti pokalbiai su visais mokiniais ir jų tėvais. Bent 75 proc. mokinių pagerėjusi mokymosi kokybė.  |
| 1.2.6. Organizuoti I-II g. klasių mokinių požiūrio į pažangos ir pasiekimų vertinimą tyrimą.  |  Gimnazijos psichologėA.Burkauskaitė | Gegužės mėn. |  |  Pagal tyrimų rezultatus parengtos rekomendacijos, aptartos metodinėse grupėse. |
| 1.2.7. Vaiko gerovės komisijos posėdis: „Pedagoginės pagalbos teikimas specialiųjų poreikių (gabiems ir turintiems mokymosi sutrikimų) mokiniams, siekiant kokybiško, orientuoto į mokinio pažangą ugdymo“. | Vaiko gerovės komisijos nariai, pedagogai | Spalio mėn. |  | Posėdyje bus išanalizuota ir susitarta dėl darbo gerinimo su specialių ugdymosi poreikių ir gabiais mokiniais, jų galimybių dalyvauti įvairiuose konkursuose, olimpiadose. |
|  | 1.2.8. **Mokytojų tarybos posėdžio** „Atskirų mokinių pažangos matavimas: galimybės ir problemos“ organizavimas.  | Direktoriaus pavaduotoja S. Šegždienė | Rugpjūčio mėn. |  | Atlikta MIP modelio projekto įgyvendinimo sėkmingumo analizė. Mokytojų tarybai pristatytas MIP modelio aprašas. |
| 1.3. Mokytis analizuoti mokinių mokymosi pasiekimų stebėsenos duomenis bei juos panaudoti mokinių pažangos siekimui | 1.3.1. Standartizuotų testų 2, 4, 6 ir 8 klasėse pravedimas ir jų rezultatų analizės panaudojimas mokinio pažangos gerinimui. | Direktoriaus pavaduotoja ugdymui S. Šegždienė | Balandžio, gegužės mėn. |  | Rezultatų analizė leis geriau įvertinti kiekvieno mokinio pasiekimus, numatyti būdus ir priemones, atsiradusioms žinių spragoms taisyti. |
| 1.3.2. Bandomųjų brandos egzaminų ir pagrindinio ugdymo pasiekimų patikrinimų pravedimas ir jų rezultatų aptarimas su mokiniais ir jų tėvais. | Metodinių grupių pirmininkai, klasių vadovai, dalykų mokytojai | Kovo- balandžiomėn. |  | Bandomųjų egzaminų rezultatų parodys, kaip mokiniai ruošiasi egzaminams, kokios problemos ir galimybės padėčiai pataisyti. |
|  1.3.3.Gimnazijos veiklos kokybės įsivertinimas. Srities ,,Ugdymasis ir mokinių patirtys“ tema 2.4. Vertinimas ugdant, rodiklis 2.4.2. Mokinių įsivertinimas“ ( raktiniai žodžiai ,,Dialogas vertinant“, ,,Įsivertinimas kaip savivoka.“)  | Gimnazijos įsivertinimo grupėZ.Markevičienė | Kovo- birželio mėn. |  | Visi gimnazijos mokytojai reflektuos sukauptą patirtį vykdant mokyklos veiklos kokybės įsivertinimą ir gautų duomenų naudojimą veiklos tobulinimui. |
| 1.3.4.VBE, PUPP, olimpiadų, konkursų rezultatų, pusmečių, metinių mokymosi rezultatų analizė ir ugdymo turinio koregavimas. Priemonių, skirtų mokinių pasiekimams gerinti, aptartis.  | Direktoriaus pavaduotoja ugdymui S. Šegždienė | Rugpjūčio mėn. |  | Bus išanalizuoti duomenys ir pateiktos išvados apie mokinių mokymosi rezultatus, numatyti pasiūlymai padėčiai gerinti. |
| 1.3.5. Kiekvieno mokinio individualios pasiekimų ir pažangos analizė. | Klasių vadovų metodinė grupėMetodinės grupės pirmininkas M. Keniausis | Vieną kartą per trimestrą |  | Organizuotas mokinių pasiekimų ir pažangos vertinimo aptarimas, vertinimo informacijos naudojimas planuojant tolesnį mokymą(si). |
| 1.3.6. Metodinė valanda ,,Kaip analizuoti standartizuotų testų rezultatus ir juos panaudoti mokinių pažangos gerinimui?“ | Klasių vadovų metodinė grupėM. Keniausis | Balandžio mėn. |  | Išsiaiškinta, kokius duomenis ir kaip galima panaudoti mokinių mokymosi gerinimui. |
| 1.3.7. 2019 metų veiklos plano rengimas, remiantis tyrimų rezultatais ir įžvalgomis. | Gimnazijosmetodinė tarybaS. Šegždienė | Gruodžio mėn. |  | Paruoštas 2019 metų gimnazijos veiklos planas, remiantis tyrimų ir analizių rezultatais. |
| 1.4. Skatinti aktyvų tėvų dalyvavimą, siekiant vaiko pažangos | 1.4.1. Atlikti apklausą siekiant išsiaiškinti tėvų švietimo poreikį. | Gimnazijos psichologėA. Burkauskaitė | Vasario mėn. |  | Pagal apklausos rezultatus parengtas tėvų švietimo planas, vyksta tėvų švietimas. |
| 1.4.2. Naujai atvykusių mokytis mokinių tėvus supažindinti su mokinių pažangos vertinimo tvarka bei formomis ir paskatinti juos dalyvauti planuojant vaiko pažangą. | Klasių vadovaiM.Keniausis | Esantporeikiui |  | MIP modelis aptartas 1–3 klasių tėvų susirinkimuose. 50 proc. tėvų susipažinę su išsikeltu mokinio individualios pažangos tikslu, numatytais žingsniais, domisi, kaip vaikui sekasi juos įgyvendinti.  |
| 1.4.3. Aptarti su I-II gimnazijos klasių mokinių tėvais jų vaikų mokymosi savianalizės svarbą, būdus.  | Klasių vadovai1. Blėdienė

D. Listauskienė | Kovo mėn. |  | Tėvai domisi vaikų pažanga, jų socialine branda, skatina vaikų atsakomybę.  |
| 1.4.4. Organizuoti du kartus per mokslo metus trišalius tėvų susirinkimus. | Klasių vadovų metodinė grupė | Kovo, gruodžio mėn. |  | 80 proc. tėvų aptaria patirtų nesėkmių priežastis su vaiku, mokytoju, administracija |
| 1.4.5. Tris kartus per mokslo metus vykdyti tėvų prisijungimo prie ,,Mano dienynas“ analizę. | ,,Mano dienynas“AdministratorėE. Dzežulskienė | Kovo,birželio,gruodžiomėn. |  | Pusė tėvų(50%) nuolat domisi vaikų pasiekimais, sustiprėja tėvų atsakomybė. |
| 1.4.6. Tėvų diena. Individualios vaikos pažangos aptarimas ir pasiekimų gerinimo galimybės.   | Klasių vadovaiM. Keniausis |  Balandžio mėn. |  | Ne mažiau kaip 50 proc. mokinių, kurių tėvai dalyvavo pokalbiuose, pagerėjo mokymosi rezultatai. |
|  **2. Tikslas: Skatinti sveiką gyvenseną, kurti saugią ir sveiką emocinę aplinką gimnazijos bendruomenėje** |  |
| 2.1. Gerinti mokyklos etosą (skatinti pageidaujamą mokinių, visos mokyklos bendruomenės elgesį; kurti elgesio normas ir jų laikytis); | 2.1.1. Projekto „Šauniausia gimnazijos mokinių grupė“ organizavimas. | Klasių vadovų metodinė grupėM.Keniausis | Sausio- gegužės mėn. |  | Pasitelkiant gimnazijos mokinių savivaldą ir gimnazijos tarybą išsiaiškinti šauniausius gimnazijos mokinius ir juos paskatinti pažintine ekskursija. |
| 2.1.2. Organizuoti tėvų klubo veiklą. | Direktoriaus pavaduotoja ugdymui R. Poškienė | Visus metus |  | Tėvai artimiau bendradarbiaus su gimnazija, domėsis jos problemomis, daugiau įtakos jos sprendimus, įgis papildomai pedagoginių psichologinių žinių. |
| 2.1.3. Miestelio ir gimnazijos bendruomenių protmūšių ,,Šaukštu proto neįkrėsi“ organizavimas gimnazijoje. | Direktoriaus pavaduotoja ugdymui R. Poškienė | Visus metus |  | Glaudus miestelio ir gimnazijos bendruomenių bendradarbiavimas. |
| 2.1.4. Konferencija rajono bendruomenei ,,Psichologija pamokoje.“  | Gimnazijos psichologė A. BurkauskaitėS. Šegždienė | Vasario 21 d. |  | Dalyviams suteikta psichologinių žinių, kaip padaryti ugdymo procesą efektyvesniu, atskleidžiančiu ir sustiprinančiu mokinių individualius gebėjimus. |
|  | 2.1.5. **Mokytojų tarybos posėdis**„Penktokų adaptacija dalykinėje sistemoje.“ | 5 klasės vadovė,psichologė A.Burkauskaitė | 2018 m. gruodžio mėn. |  |  |
| Bus aptarta 5-tos klasės mokinių adaptacija dalykinėje sistemoje, įvardintos problemos bei jų šalinimo būdai. |
| 2.1.6. 8 klasės mokinių mikroklimato klasėje tyrimas, psichologinės pagalbos organizavimas, patyčių prevencija. | Klasės vadovasM. Keniausispsichologė A. Burkauskaitė | Sausio-rugsėjo mėn. |  | Išspręstos 8 klasės mokinių tarpusavio bendravimo, patyčių problemos. |
| 2.1.7. Organizuoti akcijas atkreipiant dėmesį į pagarbų tarpusavio elgesį (Tolerancijos diena, džentelmeno diena, komplimentų diena) | Socialinė pedagogė K. NašlėnienėR. Poškienė | Visus metus |  | Mokinių elgesio kultūros formavimas, gražesni tarpusavio santykiai. |
| 2.2. Tobulinti kryptingą patyčių prevencijos ir intervencijos veiklą | 2.2.1. OLWEUS programos įgyvendinimas. MSG grupių susitikimai, metodiniai mokymai.Klasės valandėlės patyčių prevencijos temomis. | Olweus patyčių koordinatorė K.NašlėnienėKlasių vadovai | Visus metus |  | Pastebimos patyčios, į jas tinkamai reaguojama, kuriama saugesnė aplinka.  |
| 2.2.2. Sudaryti grupę, koordinuojančią patyčių prevenciją ir intervenciją gimnazijoje. Įpareigoti grupę parengti patyčių prevencijos ir intervencijos priemonių planą. | Olweus patyčių koordinatorė K.Našlėnienė | Vasario mėn. |  | Efektyvesnis Olweus patyčių programos įsisavinimas, numatytos priemonės, mažesnis patyčių atvejų skaičius gimnazijoje. |
| 2.2.3.Organizuoti socialiai remiamų šeimų vaikams vasaros stovyklą. | Socialinė pedagogėK. Našlėnienė | Birželio mėn. |  | Socialiai remtinų vaikų turiningas užimtumas. |
| 2.2.4. Organizuoti anoniminę mokinių apklausą apie smurtą ir patyčias, išanalizuoti rezultatus, pateikti veiksmo priemones. | Fizinių mokslų metodinė grupėE. Dzežulskienė | Sausio mėn. |  | 95 procentai mokinių išreikš savo nuomonę apie smurtą ir patyčias; su rezultatais bus supažindinti bendruo-menės nariai, priimti sprendimai. |
| 2.2.5. Įpareigoti dalykų mokytojus ir klasių vadovus stabdyti ir fiksuoti patyčias (pagal parengtą planą). | Mokytojų tarybaR. Poškienė | Visus metus |  | Dauguma gimnazijos bendruomenės narių bus saugūs, sumažės patyčių.  |
|  |
| 2.3.Telkti mokyklos bendruomenę įvairesnėms socialinėms – pilietinėms, sveikos gyvensenos, fizinio aktyvumo veikloms | 2.3.1. Valstybinių, tautinių švenčių, tradicinių mokyklos renginių organizavimas. | Pavaduotoja R. PoškienėZ. MarkevičienėR. GrakulskienėL. StirbienėA. ŽalgevičiusI. KavaliauskienėPradinių klasių mokytojos, gimnazijos bendruomenė | Visus metus |  | Palaikomos gimnazijos bendruomenę vienijančios tradicijos, ugdomas mokinių pilietiškumas, tautiškumas. Ugdoma mokinių pagarba gimnazijai, savo gimtinei. Puoselėjamos etnokultūros tradicijos, skatinama mokinių savirealizacija.  |
| 2.3.2. Sveikatinimo akcijų organizavimas. | Direktoriaus pavaduotoja ugdymui R.Poškienė | 2018 m. rugsėjo mėn. |  | Stiprės gimnazijos mokinių sveikos gyvensenos praktiniai įgūdžiai. |
| 2.3.3. Sveikatingumo dienos tėvams ir mokiniams organizavimas. | Fizinių mokslų metodinė grupėE. Dzežulskienė | Gegužės mėn. |  | 95 procentai 1-8, III-IV g. klasių mokinių dalyvaus renginiuose. Tėvų aktyvus įsitraukimas į gimnazijos veiklas. |
| 2.3.4. Sveikatos ugdymo diena. | Direktoriaus pavaduotoja ugdymuiR. Poškienė | 2018-04-06 |  | 95% šiose pamokose dalyvausiančių mokinių pagerins savo žinias bei supratimą apie sveiką gyvenseną, žalingų įpročių žalą |
| 2.3.5. Edukacinė išvyka į Minaičius ,,Šimtmečio asmenybė- Adolfas Ramanauskas- Vanagas.“ | Filologų metodinė grupėI.BuivienėZ. Markevičienė | Gegužės mėn. |  | Palaikomos gimnazijos bendruomenę vienijančios tradicijos, ugdomas mokinių pilietiškumas, tautiškumas.  |
| 2.3.6. **Mokytojų tarybos posėdis**,,2018 m. veiklos analizė ir uždaviniai ateinantiems 2019 m.“ | Gimnazijos direktorius | 2018 m. gruodžio mėn. |  | Bus aptarti 2018 m. veiklos rezultatai ir numatyti nauji uždaviniai 2019 m.  |
| 2.3.7. Socialinės veiklos 5-8, I-II g. klasių mokiniams vykdymas. Sėkmės/ nesėkmės. | Klasių vadovų metodinė grupėM. Keniausis | Birželio mėn. |  | Efektyviau organizuojama mokinių socialinė veikla. |
|  | 2.3.8. Ugdymo plano 2018/2019 mokslo metams rengimas.Neformalaus ugdymo pasiūlos ir poreikio aptarimas. | Direktoriaus pavaduotojos ugdymui S. ŠegždienėR. Poškienė | Balandžio- birželio mėn. |  | Koncentruota, efektyvi ugdomoji veikla 2018/2019 mokslo metais. |
| 2.4. Gerinti mokymosi aplinką, steigti naujas edukacines erdves  | 2.4.1. Kabinetai aprūpinami interaktyviomis lentomis, atnaujinama kompiuterinė technika | Gimnazijos direktorius | Visus metus | 6000 Eur | Šiuolaikiško, inovatyvaus ugdymo proceso organizavimas.  |
| 2.4.2.Mokomųjų kabinetų aprūpinimas mokymo priemonėmis, baldais. | Gimnazijos direktorius | Visus metus | 6000 Eur | Keturiose klasėse bus atnaujinti baldai, magnetinės lentos. |
| 2.4.3. Sporto salės sienų, pamatų apšiltinimas. | Gimnazijos direktoriusPavaduotojas ūkio reikalamsR. Kšanas | Birželio-rugpjūčio mėn. | 35000 Eur | Šilta, jauki, saugi ugdymo aplinka. |
| 2.4.4. Išmaniosios klasės įrengimas. | S. ŠegždienėPavaduotojas ūkio reikalamsR. Kšanas | Vasario- balandžio mėn. | 12000 Eur | Šiuolaikiško, inovatyvaus ugdymo proceso organizavimas. |
| 2.4.5. Mokinių poilsio erdvės įrengimas. | Pavaduotojas ūkio reikalamsR. Kšanas |  | 500 Eur | Erdvės, kurioje mokiniai ilsėsis, bendraus, įkūrimas. |

1. **PROGRAMOS, PROJEKTAI, PLANAI, PAGAL KURIUOS ORGANIZUOJAMA MOKYKLOS VEIKLA:**
2. Grinkiškio Jono Poderio gimnazijos metodikos grupių darbo planai 2018 metams.
3. Grinkiškio Jono Poderio gimnazijos klasių vadovų darbo planai 2018 mokslo metams.
4. Mokomųjų dalykų ugdomieji planai 2017–2018 mokslo metams.
5. Grinkiškio Jono Poderio gimnazijos tėvų pedagoginio švietimo planas 2018 metams.
6. Grinkiškio Jono Poderio gimnazijos vaiko gerovės komisijos veiklos planas 2018 metams.
7. Grinkiškio Jono Poderio gimnazijos psichologės veiklos planas 2018 metams.
8. Grinkiškio Jono Poderio gimnazijos socialinės pedagogės veiklos planas 2018 metams.